S-1990/2006

Mál þetta, sem dómtekið var 14. desember sl., er höfðað með ákæru, útgefinni af lögreglustjóranum í Reykjavík 14. nóvember 2006, á hendur A-kk-þgf M-kk-þgf Þ-kk-þgf, Skaftahlíð 25, Reykjavík, fyrir eftirtalin brot framin í Reykjavík á árinu 2006:

1. Fíkniefnabrot með því að hafa aðfaranótt sunnudagsins 5. mars að Hverfisgötu 53 í Reykjavík haft í vörslum sínum 1,82 g af amfetamíni.

Telst þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Þjófnað með því hafa þriðjudaginn 1. ágúst í versluninni Hagkaup, Kringlunni 8-12, stolið glasi af rakspíra, DVD diski og 6 nærbuxum að verðmæti samtals 21.082 kr.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og upptæk verði gerð 1.82 grömmum af amfetamíni, sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og að hún verði skilorðsbundin. Krafist er þóknunar verjanda að mati dómsins.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1987. Samkvæmt sakavottorði ákærða var, með dómi 17. október 2003, ákvörðun refsingar á hendur honum fyrir þjófnaðarbrot frestað skilorðsbundið í 2 ár. Með dómi 21. september 2005 var ákærði dæmdur í þriggja mánaða fangelsi, skilorðsbundið í 3 ár, fyrir hlutdeild í þjófnaði, fíkniefnalagabrot og gripdeild. Var þá dómurinn frá 17. október 2003 tekinn upp og ákærða gerð refsing í einu lagi. Þá var ákærði með dómi 5. janúar 2006 dæmdur til greiðslu 120.000 kr. sektar fyrir umferðarlagabrot og fíkniefnalagabrot. Refsing ákærða var ákveðin sem hegningarauki við dóminn frá 21. september 2005. Jafnframt hefur ákærði tvívegis gengist undir lögreglustjórasátt, annars vegar 30. janúar sl. og hins vegar 14. júlí sl., vegna fíkniefnalagabrots. Með brotum sínum nú hefur ákærði rofið skilorð dómsins frá 21. september 2005 og ber með vísan til 60. gr. almennra hegningarlaga nr. 19/1940 að taka upp dóminn og ákveða refsingu ákærða í einu lagi fyrir öll brotin, sbr. 77. gr. sömu laga. Við ákvörðun refsingar er til þess að líta að ákærði er ungur að aldri. Þá hefur hann skýlaust játað brot sín. Þykir refsing ákærða hæfilega ákveðin fangelsi í fjóra mánuði. Í ljósi ungs aldurs ákærða, þess að hann er í námi og er að reyna að taka sig á, þykir rétt að binda refsingu skilorði eins og í dómsorði segir.

Með vísan til framangreindra laga- og reglugerðarákvæða eru gerð upptæk 1,82 grömm af amfetamíni sem haldlögð voru.

Samkvæmt 1. mgr. 165. gr. laga nr. 19/1991 um meðferð opinberra mála ber að dæma ákærða til greiðslu sakarkostnaðar. Er þar um að ræða þóknun skipaðs verjanda ákærða, H-kk-ef I-kk-ef hrl., sem þykir hæfilega ákveðin 42.300 kr., að meðtöldum virðisaukaskatti.

Af hálfu ákæruvaldsins sótti málið E-kk-nf L-kk-nf, fulltrúi lögreglustjórans í Reykjavík.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærði, A-kk-nf M-kk-nf Þ-kk-nf, sæti fangelsi í fjóra mánuði, en fresta skal fullnustu refsingarinnar og hún falla niður að liðnum tveimur árum frá dómsuppsögu, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 42.300 króna þóknun skipaðs verjanda síns, H-kk-ef I-kk-ef hæstaréttarlögmanns.

S-kvk-nf B-kvk-nf